વ્હોટ્સએપને એવા સમયે સરકાર તરફથી ચેતવણી આપવામાં આવી છે, જ્યારે તાજેતરમાં આ પૉપ્યુલર મેસિજિંગ એપ પર કેટલાક ફેક મેસેજીસ વાઇરલ થયા બાદ દેશના ઘણા ભાગોમાં મોબ લિન્ચિંગમાં નિર્દોષ લોકોને મારવાની ઘટનાઓ સામે આવી છે. મંત્રાલયે આસામ, મહારાષ્ટ્ર, કર્ણાટક, ત્રિપુરા અને પશ્ચિમ બંગાળમાં થયેલી ‘દુર્ભાગ્યપૂર્ણ હત્યાઓ’ને અફસોસજનક ગણાવતા કહ્યું છે કે, વ્હોટ્સએપ જેવા પ્લેટફોર્મનો દુરુપયોગ કરી ‘ભડકાઉ કન્ટેન્ટને વારંવાર શેયર કરવું’ ગંભીર ચિંતાનો વિષય છે.